Shvetsiyada g‘alati holat: noma'lum shaxslar ikki millionta asalarini o‘marib ketishdi

Shvetsiya janubida noma'lum shaxslar ikkita fermaga o‘g‘irlikka tushib, u yerdan taxminan 50ta asalari uyasini olib chiqib ketishdi. Mahalliy OAV xabariga ko‘ra, voqea Eslyov shahri yaqinida yuz bergan. O‘g‘rilar, shuningdek, asalari mumiyosi va ming litrdan ortiq asalni ham o‘marib ketishgan.
Ferma egasi Patrik Nilsen, fermasiga o‘g‘irlikka tushishganini aniqlab, qo‘shnisiga qo‘ng‘iroq qilgan, u ham o‘zining narsalarini o‘marib ketishganini aytgan.
Ayni damda politsiya surishtiruv ishlarini boshladi. Biroq, hozircha gumonlanuvchilar yo‘q.
Xabar qilinishicha, Skone viloyatida har yili mahalliy aholidan 50tadan 100tagacha asalari uyasini o‘g‘irlashadi.